text:
Cumpleaños Diabierna 30 September 2011
:D :D :D :D :D :D :D :D :D :D Hiep Hiep hoera nos ta canta awe pa nos pops SUE-GYLAINNE AKAYSHA SOPHIA cu awe...
Cumpleaños Diahuebs 29 September 2011
:D :D :D :D :D :D :D :D :D :D - Awe ta cumpli aña e reina di papilon celia wernet pabien di parti su casa...
Ilusion y realidad den Politica! (1)
Durante e tratamento di e proyecto di modulonan structural pa schoolnan, a sosode den Parlamento varios cos cu merece comentario. Si bo a...
Bomberonan a evita desaster na airport cu helicopter Venezolano
Na Curaçao recientemente el a falta respet pa esnan di aviacion… ORANJESTAD (AAN): Diaranzon atardi algo despues di 5’or un Helicopter di bandera venezolano a...
Alarma falso na RBTT San Nicolas
ORANJESTAD (AAN): Diaranzon mainta alrededor di 10:30 patruyanan di San Nicolas y Atraco Team a mobiliza cu urgencia pa RBTT San Nicolas den Caya....
Poblacion di Aruba den ultimo decada a crece cu mas di 11 mil hende...
*Aruba tin 96 diferente nacionalidad di 133 diferente pais ORANJESTAD (AAN): Den sala di prensa di gobierno a worde yama un conferencia di prensa, unda...
Durante reunion miembronan di Staten a pidi gobierno extra informacion tocante abuso di mucha
Parlamentario drs. Marisol Lopez Tromp: ORANJESTAD (AAN) – Parlamentario Independiente drs. Marisol Lopez Tromp a yama un conferencia di prensa, diaranzon, den el a toca...
Minister Otmar Oduber a inicia e proceso pa ahusta salario minimo entrante 1 di...
ORANJESTAD (AAN): Minister di Labor, Otmar Oduber, for di algun tempo caba a bin ta preparando pa inicia e proceso pa adaptacion di salario...
Alrededor di 9 mil Colombiano ta biba na Aruba
Cifranan di Censo 2010: Alrededor di 9 mil Colombiano ta biba na Aruba ORANJESTAD (AAN): Durante un conferencia di prensa, director di CBS Martijn Balkestein a...


c: text/html

text:
Kòrsou anfitrion di e próksimo JVO na 2018
E Justitieel Vierlanden Overleg (JVO) ku ta tuma lugá kada seis luna entre Ministernan di Hustisia di e kuater paisnan Kòrsou, Sint Maarten, Aruba i Hulanda (representando a la bes e islanan BES), e biaha aki tabata na Sint Maarten dianan 10 i 11 di yüli. Aki ministernan Stef Blok (Hulanda), Arthur Dowers (Aruba), Rafael Boasman (Sint Maarten) i Quincy Girigorie (Kòrsou) kompañá pa nan respektivo delegashonnan a bini huntu pa elaborá riba vários tema di importansia pa e tereno hudisial.
Temanan di atenshon
Durante e reunion a trata entre otro e relashon i koperashon entre e paisnan den Reino riba diferente área manera imigrashon, kriminalidat ku ta krusa frontera, régimen di detenshon i kombatimentu di terorismo. A atendé tambe plannan anual, presupuesto i kuentanan anual di sierto órganonan hudisial manera Korte Komun di Hustisia, Ministerio Públiko i ‘Raad voor de rechshandhaving’.
Evaluashon di RST
Un tema relevante ku a keda tratá un biaha mas durante di e JVO na Sint Maarten ta e evaluashon di RST. Durante di e reunion e ministernan di Sint Maarten i Kòrsou a ekspresá e nesesidat pa e evaluashon aki tuma lugá. Den kaso di Kòrsou, RST tin un bon relashon di trabou ku kuerpo polisial lokal KPC i otro partnernan den e kadena hudisial. Sinembargo ta importante pa evaluá e funshonamentu i koperashon. Evaluashon no nesesariamente ta algu negativo pero mester wak kiko mester por keda ahustá pa e koperashon por ta optimal. Fortifikashon di e kuerponan lokal den nan funshonamentu ta di sumo importansia. Nos kuerponan ta funshoná ku medionan finansiero i personal limitá i ta usa un enorme kreatividat pa por resolvé e situashon aktual di kriminalidat. Intenshon di koperashon entre e paisnan ta pa un yuda i fortifiká otro. Pa e motibu aki evaluashon di e funshonamentu di RST, di su aporte na mantenshon di orden i kombatimentu di kriminalidat den nos pais i su sosten na nos kuerpo lokal ta nesesario.
Interkambio di datonan di DNA
A trata tambe e tema di interkambio di datonan di DNA i protekshon di privasidat di personanan di kua nan profil di DNA ta keda kompartí entre e outoridatnan hudisial. Den e kaso aki Hulanda i Sint Maarten a firma un akuerdo. Minister Girigorie di Kòrsou a splika di ta mira importansia di un akuerdo asina, pero a opta pa ainda no firma un akuerdo, debí ku mester evaluá esaki debidamente, teniendo kuenta ku e leinan vigente en kuantu privasidat na Kòrsou.
Akuerdo tokante Trafikashon di Hende
Kòrsou a logra un adelanto riba e tema di trafikashon di hende (mensenhandel/mensensmokkel) ya ku despues di un gran esfuerso di empleadonan públiko i partikularmente e departamentu di maneho di Hustisia, Kòrsou su ‘Plan van aanpak Mensenhandel/Mensensmokkel’ a keda akordá pa Konseho di Minister di tal forma ku minister di Hustisia, señor Girigorie por a firma esaki na final di e JVO.
JVO 2018
E reunion di JVO a kana den un bon esfera i minister Girigorie ta satisfecho ku e logro i stapnan pa ku koperashon den Reino pa loke ta trata Hustisia i Seguridat. Den e siguiente JVO lo sigui elaborá riba algun di e temanan ku ya a bini dilanti den e JVO aki. Un di e temanan aki lo ta e resultado di aktividatnan di e ‘afpak team’, esta e tim ku ta konfiská propiedatnan ku a keda atkerí na forma ilegal i partikularmente pa medio di aktonan kriminal. Aki minister Girigorie lo trese un presentashon di e aktividatnan i logronan di e tim aki na Kòrsou. Dianan 15 i 16 di yanüari 2018 Kòrsou lo ta anfitrion di e próksimo JVO.

robotstxt: allowed

filter: keep


text:
Dia 31 di maart 2017, Gobierno di Aruba pa di penultimo biaha lo mester bay paga un suma di 5.1 miyon dolar (9.2 miyon florin) y esaki relaciona cu e escandalo di e garantianan duna dor di AVP den e añanan 80, segun MEP den un comunicado.
Manera tur hende sa caba, durante Gabinete Eman I (1986-1988), un sin fin di garantia a ser duna n’e Mafianan Italiano y esaki relaciona cu e tres proyectonan hotelero Beta, Ramada y Plantation y cualnan tur a fracasa y laga den ruina atras.
DEBE DI 206 MIYON DOLAR
Hecho ta cu asina cu Gabinete Oduber a asumi mandato na november 2001, nan a haya nan mes confronta cu un sentencia di Corte Internacional na Den Haag caminda mester a paga di inmediato (‘uitvoerbaar bij voorraad’) un suma di $ 206.000.000,00 (206 miyon dolar) pa tur e bagamunderianan cometi pa Gabinete Eman y partido AVP.
Un suma astronomico cu a resulta imposibel p’e Gobierno di MEP paga e momento ey.
SOLUCION GARANTIANAN
Sinembargo Gabinete Oduber, por medio di Minister President Nelson Oduber y Minister di Finanza Nilo Swaen, no a sinta yora, pero cu curashi y determinacion a bay Italia, a negocia cu e General Manager di SACE, Giorgio Tellini y a logra un reduccion di e debenan di garantia cu 100 miyon dolar.
E acuerdo a ensera cu lo paga 55 miyon dolar cash y e restante lo wordo paga durante 15 aña largo – te cu 31 di maart 2018 – na un suma di 5.1 miyon dolar (= 9.2 miyon florin) tur aña.
Pues ayera 31 di maart tabata e penultimo bes cu nos mester paga e suma aki cu tabata fruta y resultado di un maneho descabeya y iresponsabel di Gobierno di Henny Eman y su consehero Mike Eman.
OTRO TRAGEDIA NA CAMINDA
Sinembargo otro aña maart – na momento cu caba di paga henter e debenan di garantianan aki – pais Aruba lo wordo confronta cu un otro tragedia di pago di bagamunderia cometi pa AVP, ya cu entrante 2018 henter comunidad lo mester bay cuminsa paga p’e debenan di e proyectonan PPP, cu ta suma na 90 miyon florin pa aña y esaki durante 25 pa 29 aña largo.
Pues asina por mira cu nos pais nunca mas lo por haya alivio di paga y sigui paga pa debenan cu AVP ta crea den forma descabeya na momento cu nan asumi gobernacion di nos pais. Conclusion di MEP ta: Debe, garantia y desaster financiero ta sinonimo na AVP!


text:
Presidente di FIFA, Gianni Infantino tabata presente pe di 32 congreso di CONCACAF teni diasabra ultimo na Aruba.
“Pa cuminsa mi ta contento di ta aki. Aruba ta un luga bunita, un luga cu bo ta desea di pasa mas tempo cu na luga di bin pa un congreso so, pa reunion di trabou, pero pa disfruta”, asina Infantino a remarca.
E Preidente di FIFA a keda impresiona cu e forma con tanto e Minister como e asociacion di futbol a ricibi’e. E trabou bou encargo di Richard Dijkhoff, Presidente di Arubaanse Voetbal Bond, ta bayendo bon.
“E congreso aki ta mustra cu CONCACAF ta bayendo bon, riba un caminda nobo. Riba un caminda cu ta enfoca bek riba e cosnan necesario y na balor corecto. Bon gobernacion combina cu bon habilidad y transparencia. Algo cu ta bon pa futbol”, Infantino a remarca.
Gianni Infantino ta Presidente di FIFA un tiki mas di 1 aña y ainda e tin 2 aña mas pa bay, pero su vision pa futbol ta cu FIFA tin eventonan cu lo tuma luga den e proximo 2 añanan.
“Lo tin Copa Confederacion, Copa Mundial otro aña, pero prome cu esey na Bahamas lo tin e Copa internacional di beach soccer”, el a remarca.
Tambe lo tin eventonan na India y na Korea. Na caminda tin hopi proyecto pa desaroya y nan a triplifica inversion mundial den futbol. Prioridad principal di FIFA ta pa inverti den futbol pa futuro.
Loke Aruba por spera di FIFA pe proximo añanan ta e sosten y compromiso di traha hunto.
Pero tambe e compromiso di inversionnan y compromiso pa hunto desaroya futbol, ta algo cu mester haci. “Pero cu e asociacion di futbol (AVB) y Gobierno di Aruba nos ta na e mesun liña”, asina Infantino a duna di conoce.


text:
Awe tabatin e prome reunion publico yama p’e Presidente nobo di Parlamento, esta sr. Guillfred Besaril, unda cu e 2 puntonan pa trata tabata e status di ex-Minister Paul Croes, y e renobacion y expancion di Dr. Horacio Oduber Hospital.
Notable tabata e hecho cu mientras tabatin dos punto di agenda pa trata, practicamente henter e reunion a bay rond di e caso di ex-Minister Paul Croes.
Oposicion a califica e prome reunion di e Parlamento number 10, como un “heksenjacht”, vengansa y hasta persecucion politico.
Di parti di e partidonan den coalicion, por a scuchanan categorisa e reunion aki como uno di restauracion di integridad den Gobierno. A bisa cu no ta trata di un persecucion politico, pero ta trata di un persecucion legal unda cu ta investigando un caso bastante serio contra di un Minister di Aruba.
Un reunion unda cu a spera di mira un nivel di Parlamento hopi mas halto di loke nos a custuma di mira den e ultimo 8 añanan, pero lastimamente no por a sinti e cambio cu tanto ta papia y boga p’e.
Cu excepcion di algun ‘rookie’ den Parlamento, por a mira cu a bay bek n’e custumber politico bieu di tira lodo riba otro.
Na final di e reunion a aproba un mocion presenta p’e partidonan den coalicion unda cu ta kita e confiansa for di ex-Minister Paul Croes, considerando e hecho cu e ex-mandatario a bira sospechoso den un caso basta serio di corupcion, unda cu el a keda priva di su libertad durante su status como Minister, aunke e no tabata fungiendo como tal.
E siguiente reunion, unda cu lo bay trata e punto di e renobacion di hospital, lo sigui diamars otro siman.


text:
Booshi Wever, candidto #1 lista PPA/UPP:
UPP lo no permiti pa e ambtenaar bira e “scape-goat” pa motibo di maneho financiero malo y deficiente di gobierno di AVP.
Nos situacion financiero actual ta un desaster y e debe nacional ta sigui subi t’e pasa dak. Nos debe ta na 86% di nos GDP y ta calcula cu esaki lo yega un percentahe astronomico di 126% ora cu nos mester cuminsa paga e PPP proyectonan. Raad van Avies, IMF y CAft ta recomenda pa gobierno tuma medidanan pa evita un derumbe total di nos finanzas publico. Entre otro a recomenda pa privatisa AZV y reduci e cantidad di empleadonan publico.
E cuerpo di empleadonan publico na Aruba ta halto, particularmente si nos compara esaki cu nos hermana isla Corsou. Tur gobierno a para keto na e problema aki y na diferente ocasion a laga traha un “kerntakenanalyse”, cu asina leu cu mi sa nunca a wordo ehecuta. E motibo principal pa no ehecuta esaki ta, cu reduccion di e cuerpo di empleadonan publico lo wordo ricibi pa un resistencia masal door di e propio ambtenaarnan, y cu na su turno esaki por costa un partido e eleccion. Tambe dor di no ehecuta esaki, e gobernante mes por sigui haci su mes culpabel na politica di patronahe y cumpli asina cu su “friends and family” door di ofrece nan un puesto como ambtenaar. Aki mi mester hinca man den “eigen boezem”! Pero esaki simpelmente no por continua.
Pa motibo di e wowo critico di gobierno di Reino riba funcionamento di nos gobierno actual cu ta sostene e “conseho” di CAft pa reduci e aparato gubernamental, e gobierno a hay’e obliga pa bira creativo. Na prome lugar a amplia e cantidad di departamentonan di gobierno di sesenta y pico pa mas di 120. Tambe e gobierno a bira sumamente creativo den nombracion di trahador no como ambtenaar, pero como contractant. Y di otro banda gobierno, pa tapa wowo di Hulanda, ta ehecutando su di tantisimo areglo di VUT.
E siguiente gobierno lo bay hay’e cu un dilema grandi. Sea ta cumpli cu e deseo di Hulanda y ta reduci e cantidad di empleadonan publico y di e forma ey core e riesgo di confrontacion cu e sindicatonan. Of sea ta sera wowo pa e realidad y sigui e mesun modus operandi di e gobierno actual, loke ta nifica keda mantene tur e departamentonan y contractant.
UPP ta di opinion cu no por laga e ambtenaar ta esun cu mester wordo sacrifica pa e maneho defectuoso cu a wordo ehecuta e ultimo añanan. Pesey lo no bay over na kita ningun ambtenaar for di trabou, cu na e momentonan aki ta den organisacion gubernamental regular. E ambtenaar ta contribui na e caha di gobierno y e empleado publico ta gasta su placa aki na Aruba mes. Encaso mes si yega na despidi un cantidad grandi di ambtenaar, anto e pregunta cu ta surgi ta unda nan lo bay ubica e trahadornan aki cu un trabou decente y cu lo bay paga mas cu e minimumloon? Actualmente entre 65 pa 70% di trahadornan den sector priva tin minimumloon. Si e ambtenaar tin e suerte di haya trabou den sector priva, e lo bay atras den salario loke nifica menos entrada pa e caha di gobierno, menos poder di compra y menos entrada pa nos economia cu nos tur sa cu ta stagna y ta confrontando retonan grandi.
UPP lo atende cu e problema di e gasto halto di e cuerpo di ambtenaar di otro manera. Na prome luga lo bay laga evalua e funcionamento di e departamentonan atraves di un kerntaken analyse. Mester haya un bista cuanto departamento tin y cuanto a bin acerca den e ultimo añanan y kico ta nan balor agrega pa e pais. Mester evalua e cantidad di contractnan cu a ser cera e ultimo añanan (vooral e ultimo simannan) y si esaki nan tabata necesario pa funcionamento di gobierno. Importante ta pa sa cuanto personal cu a wordo nombra tabata kader y cuanto tabata nombracionnan politico. Lo evalua tambe con eficiente y efectivo e departamentonan ta traha y con grandi e necesidad ta pa “kaderpersoneel”. Bahamento di e cantidad di empleadonan publico lo mester bay gradualmente y esaki lo mester bai segun e asina yama “natuurlijke afvloeiing” , VUT of otro motibo. Pesey UPP no lo despidi ningun ambtenaar di un forma obligatorio.
Un condicion indispensabel pa realisa un reorganisacion adecuado y imparcial di e cuerpo di ambtenaar, MESTER cuminsa cu introducion den parlamento di un ley formal pa reglamenta esaki. E “Landsverordening” lo rekeri un mayoria di 2/3 parti di parlamento cu a base di un “kerntakenanalyse” lo determina cuanto departamento of servicio ta necesario y cuanto empleado cada departamento of servicio mester tin pa por duna e servicio optimal na e pueblo Arubano. Y si acaso cu mester bin un departamento of servicio nobo y/of mas empleado, esaki mester bai via un cambio di e ley ariba menciona. Esaki ta un ley cu pa hopi aña ta vigente na Corsou caba.
E otro aspecto cu nos ta para p’e ta cu mester depolitisa nombramento y promocion. Obviamente cu tur cambio y/of adaptacion lo mester sosode conforme reglanan estricto di Good Governance. Mientras cu mester prepara e ambtenaar manera debe ser, pa cumpli su trabou y servicio na pueblo.
Mester stop di haci e ambtenaar e “scape goat” di nos problema financiero, pero di otro banda mester yega na un acuerdo si cu e aparato gubernamental mester por brinda un mihor servicio na nos pueblo. Un aparato gubernamental cu ta consisti di hendenan capacita cu e empeño pa ofrece nan maximo esfuerso pa yuda recobra nos autonomia financiero.
Esaki ta algo cu e combinacion PPA/UPP sigur ta ofrece nos pueblo!
Lider di UPP
Candidato #1 Lista Combina PPA/UPP
C.A.S.D. Wever
17 augustus 2017


text:
Tiger Taekwondo Academy a sali best team na e campeonato nacional di Himno y Bandera.
Diasabra atardi e team di Tiger Taekwondo Academy tabata bon representa na e campeonato nacional di Himno y Bandera organisa pa Aruba Taekwondo Bond “ARTBO” 6 scol a participa y a bringa pa e copa di Best Team y tur scol mester a registra 7 di nan atletanan pa bringa pa e copa aki.
Tiger Taekwondo Academy a registra su 7 mihor atletanan pa asina nan bringa pa e copa di Best Team unda cu a perde 1 pelea y a gana 6 pelea y a logra sali Best Team. Angelo Rodriguez a haci un come back despues di un descanso chikito y a demonstra cu e tey ainda ganando Jourdé Klabér y Micheal Noel y a logra e titulo di Best Fighter den e categoria adulto. Aruba Taekwondo Bond ta felicita tur e dirigentenan di Tiger Taekwondo Academy cu nan logro na e campeonato nacional di Himno y Bandera.


text:
E Radisson GM’s Challenge Careda di Relay Masculino & Femenino a tuma luga den fin di siman ultimo y a pone 16 ekipo masculino y 8 ekipo femenino, consistiendo di e asociadonan di Radisson Aruba Resort Casino & Spa bataya contra otro y contra e elementonan di e isla su costa noord-west. Ganadornan masculino di e prome luga, John Villar & Ranzinho Tromp, y ganadornan femenino di e prome luga, Audrey Wolff & Sofia Boekhoudt, a wordo acompaña pa tur participante na momento cu nan a ricibi nan trofeonan y regalonan, rondona pa un paisahe mahestuoso, durante e bahada di solo. E programa di e evento, cuidadosamente compila y ehecuta pa e Gerente Ehecutivo Asistente Lourdes Geerman, a inclui e cantamento di e cantica di GM Challenge, door di Rebecca Santos Do Nacimento, y e presentacion di Old Brass Selection, un steel band en bibo. IBISA, e autoridad deportivo riba e isla, a yuda lansa e competencia y a registra e resultado cu fichanan di tempo bisti pa cada individuo. E careda a cuminsa cu e bendicion di e resort su Gerente General Mark Frances, un coredor entusiasma tambe, y e motor tras di e iniciativa. E prome ekipo masculino a caba e ruta dificil den 32.32.558 minuut, mientras cu e prome ekipo femenino a conclui nan careda den 22:48.857 minuut. E formato di e careda, den cual cada participante masculino a core 4K den un relay di ekipo di dos hende, y cada participante femenino a core 2K den un relay di ekipo di dos hende, a combina asociadonan cu diferente nivelnan di condicion y a crea un oportunidad pa berdadero colaboracion y sosten mutuo. Na final di e careda, e miembronan di famia y amigonan di Radisson Aruba Resort Casino & Spa a uni cu e participantenan pa wak e wega di FIFA Copa Mundial 2014 entre Hulanda y Costa Rica, bou di un tent, riba un plasma screen gigantesco, cu coi bebe y pasapalo. E atardi tan disfruta a culmina cu vuurwerk riba e ruinanan, cu Gerente General Mark Frances primintiendo un evento ripiti den algun luna, den un ambiente diferente pero igualmente entretenido. Entre e top finalistanan masculino, Manuel Reyes y Orvin Croes na di dos luga, y Sandrick Tromp y Steve Lacle na e di tres luga. Entre e top finalistanan femenino, Brigitte Hernandez y Marilu Erasmus na di dos luga, y Norma Lacle y Elizabeth Cordoba na di tres luga. Mark Frances tambe a gradici e miembronan di e comision di GM Challenge, Margarita, Marina, Melissa, Mina, Marvinia y Lourdes pa nan dedicacion increibel y trabou duro.
Amsterdam Manor Beach Resort cu su prome 10K run
May 15, 2015 0
Clasico Himno & Bandera 2015 Roadbike & MTB
March 16, 2015 0


text:
BRASILIA.—Diesnuebe brasileño a ser raportá komo pèrdí na islanan Bahamas, kaminda nan lo a embarká pa drenta Merka ilegalmente, segun gobierno di Brasil a informá.
“E sospecha ta ku e brasileñonan a biaha den un boto ku lo a senk den su travesía for di Bahamas pa Merka, un pais kaminda nan lo a drenta ilegalmente”, e gobierno a informá via su sitio Portal Brasil, kanal di notisia i informashon ofisial.
For di dia 6 di novèmber nan famia no por a tuma kontakto ku nan, segun e ministerio di Relashonnan Eksterior, ku ofisialmente no ta konfirmá ku e brasileñonan a subi e barku pa e biahe.
Prensa di Brasil a informá ku riba e barku tabatin desenas di persona ta biaha.
“E ambahada brasileño na Nassau, na Bahamas, i e konsulado di Brasil na Miami, ta den kontakto ku famianan i outoridatnan karibeño i merikano pa trata na lokalisá esnan ku a disparsé.
E kansiyería no ta deskartá ku e brasileñonan lo por ta prezu, ounke ku e ta afirmá ku e no tin informashon al respekto.